Η επίδραση της διατροφής της γυναίκας κατά την εγκυμοσύνη και τη γαλουχία στις διατροφικές συνήθειες των απογόνων
Creators: name: Ποστέτση, Σταυρούλα Νίκο
Publisher: name: Aristotle University of Thessaloniki
Year: 2022
Subjects: Εγκυμοσύνη
Γαλουχία
Διατροφή
Pregnancy
Lactation
Nutrition

description: Η παρούσα μελέτη αποτελεί μία προσπάθεια αξιολόγησης της επίδρασης της διατροφής των γυναικών τόσο την περίοδο της εγκυμοσύνης όσο και την περίοδο της γαλουχίας στις διατροφικές συνήθειες του παιδιού. Η βιβλιογραφική ανασκόπηση πραγματοποιήθηκε στο Google Scholar και το PubMed με χρονολογία δημοσίευσης (1995 – 2021), και γλώσσα συγγραφής την Αγγλική. Είναι γνωστό ότι οι άνθρωποι αντιλαμβάνονται διαφορετικά τις γεύσεις στα διαφορετικά στάδια της ζωής με αποτέλεσμα οι διατροφικές προτιμήσεις να επηρεάζουν τη διατροφική πρόσληψη με το πέρασμα του χρόνου, οπότε θα ήταν ενδιαφέρον να γίνει κατανοητό πως μπορούν να επιδράσουν οι εμβρυικές και βρεφικές αισθητηριακές εμπειρίες στις διατροφικές συνήθειες του ατόμου κατά την παιδική ηλικία. Αυτές οι εμπειρίες μπορούν να αποτελέσουν πιθανόν, το έναυσμα για τη δημιουργία ενός πρώιμου υγιεινού διατροφικού προφίλ το οποίο μπορεί να ακολουθήσει τον κάθε άνθρωπο και στην ενήλικη ζωή του. Τα αποτελέσματα της βιβλιογραφικής έρευνας έδειξαν ότι τα έμβρυα αναπτύσσουν χημειοαισθητηριακές εμπειρίες, οι οποίες είναι απαραίτητες για τη ζωή τους και τις διατροφικές επιλογές τους τόσο στη νεογνική τους ανάπτυξη, όσο και στη βρεφική και την μετέπειτα ανάπτυξη τους. Τα βρέφη αποκτούν μία αισθητηριακή συνέχεια που ξεκινάει από τις γεύσεις που γνώρισαν ως έμβρυα μέσω του αμνιακού υγρού και ακολούθησαν με το μητρικό γάλα κατά το θηλασμό έως την ένταξη στο διαιτολόγιό τους στερεάς τροφής. Τα βρέφη ανταποκρίνονται στις γεύσεις που περιέχονται στο ανθρώπινο γάλα και αυτές οι πρώιμες εμπειρίες συνδέονται με μεταγενέστερες προτιμήσεις και διατροφικά πρότυπα. Επιπλέον φάνηκε ότι τα βασικά συστατικά της ανάπτυξης των γευστικών προτιμήσεων αποτελούν η επαναλαμβανόμενη έκθεση σε συγκεκριμένες τροφές και ιδιαίτερα η έκθεση σε ποικιλία τροφών που οδηγεί στη συνειρμική προετοιμασία τους. Συγκεκριμένα, η αποδοχή τροφών από τα βρέφη, επηρεάζεται τόσο από το είδος της διατροφής, όσο και από τη συχνότητα και τον χρόνο κατανάλωσης συγκεκριμένων τροφών από την θηλάζουσα μητέρα. Συνεπώς φαίνεται ότι η διατροφή της εγκύου και της γυναίκας κατά την γαλουχία διαδραματίζει σημαντικότατο ρόλο στην διαμόρφωση των διατροφικών συνηθειών των απογόνων. Κρίνεται αναγκαία η τήρηση σωστών διατροφικών συνηθειών από την μητέρα τόσο κατά την περίοδο της κύησης όσο και της γαλουχίας και η παρακολούθηση τους μέσω μακροχρόνιων επιδημιολογικών ερευνών εφόσον επηρεάζουν όχι μόνο την υγεία της μητέρας αλλά καθορίζουν και τις γευστικές προτιμήσεις των απογόνων διαμορφώνοντας τις διατροφικές τους συνήθειες
description: The present study is an attempt to evaluate the effect of women's diet during both pregnancy and lactation on the child's eating habits. A literature review was conducted on Google Scholar and PubMed (1995 – 2021) and using as filter the English language. It is well known that people perceive tastes differently at different stages of their lives so it is helpful to understand how fetal and infant sensory experiences can affect different eating habits. These experiences can possibly be the trigger for creating an early healthy eating profile that can follow every person in their adult life. The results of the literature research showed that fetuses develop chemosensory experiences, which are necessary for their life and food choices both in their neonatal development and in their infant and later development. Infants acquire a sensory continuum that begins with the tastes they experienced as embryos through the amniotic fluid and followed by breast milk during breastfeeding until they include solid food in their diet, in contrast to non-breastfed infants to whom this continuum was abruptly discontinued after childbirth. Infants respond to the tastes contained in human milk and these early experiences are associated with later tastes and dietary patterns. In addition, it appeared that the main components of the development of taste preferences are the repeated exposure to specific foods and especially the exposure to a variety of foods that leads to their subconscious preparation. Specifically, the acceptance of food by infants is affected both by the type of diet and by the frequency and timing of consumption of specific foods by the breastfeeding mother. Therefore, it seems that the nutrition of the pregnant woman and the woman during breastfeeding plays a very important role in shaping the eating habits of the offspring. It is essential for the mother to follow regular eating habits during pregnancy as well as lactation. This should be followed through a long term Epidemiological research as they affect not only the health of the mother but also determine the taste preferences of the offspring by shaping their eating habits